CELEX: 31983R0498
Language: el
Date: 1983-02-28 00:00:00
Title: Κανονισμός (ΕΟΚ) αριθ. 498/83 της Επιτροπής της 28ης Φεβρουαρίου 1983 περί κατατάξεως προϊόντων στη διάκριση 21.07 Η του Κοινού Δασμολογίου

Avis juridique important

|

31983R0498

Κανονισμός (ΕΟΚ) αριθ. 498/83 της Επιτροπής της 28ης Φεβρουαρίου 1983 περί κατατάξεως προϊόντων στη διάκριση 21.07 Η του Κοινού Δασμολογίου  

Επίσημη Εφημερίδα αριθ. L 056 της 03/03/1983 σ. 0011 - 0011 Ισπανική ειδική έκδοση: Κεφάλαιο 02 τόμος 9 σ. 0256  Πορτογαλική ειδική έκδοση : Κεφάλαιο 02 τόμος 9 σ. 0256 

***** ΚΑΝΟΝΙΣΜΟΣ (ΕΟΚ) αριθ. 498/83 ΤΗΣ ΕΠΙΤΡΟΠΗΣ  της 28ης Φεβρουαρίου 1983  περί κατατάξεως προϊόντων στη διάκριση 21.07 Η του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να εκδοθούν διατάξεις σχετικά με τη δασμολογική κατάταξη ενός προϊόντος που λαμβάνεται από την επεξεργασία με βραστό νερό του σαρκώδους μέρους του καρπού της ταμαρίνης (οξυφοίνικος) μετά από διήθηση του εκχυλίσματος και συμπύκνωση εν κενώ, μέχρι να αποκτηθεί μια ομογενής μάζα, χρησιμοποιουμένου κυρίως στην κατασκευή ορισμένων σαλτσών·  ότι η κλάση 21.07 του Κοινού Δασμολογίου που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3000/82 (3), αφορά τα παρασκευάσματα διατροφής τα μη αλλαχού κατονομαζόμενα ή περιλαμβανόμενα·  ότι το εν λόγω προϊόν προέρχεται από οπώρα που δεν έχει χυμό· ότι, συνεπώς, δεν μπορεί να θεωρηθεί σαν χυμός οπωρών της κλάσης 20.07·  ότι, ελλείψει μιας πιο ειδικής κλάσης, πρέπει να καταταχθεί στην κλάση 21.07 σαν παρασκεύασμα διατροφής μη αλλαχού κατονομαζόμενο ή περιλαμβανόμενο· ότι από την κλάση 21.07 πρέπει να επιλεγεί η διάκριση 21.07 Η·  ότι, οι διατάξεις του παρόντος κανονισμού συμφωνούν με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το προϊόν που λαμβάνεται από την επεξεργασία με βραστό νερό του σαρκώδους μέρους του καρπού της ταμαρίνης (οξυφοίνικος) μετά από διήθηση του εκχυλίσματος και συμπύκνωση εν κενώ μέχρι να αποκτηθεί μια ομογενής μάζα, χρησιμοποιούμενο κυρίως στην παρασκευή ορισμένων σαλτσών, κατατάσσεται στη διάκριση του Κοινού Δασμολογίου  21.07 Παρασκευάσματα διατροφής μη αλλαχού κατονομαζόμενα ή περιλαμβανόμενα:  Η. λοιπά.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Φεβρουαρίου 1983.  Για την Επιτροπή  Karl - Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 318 της 15. 11. 1982, σ. 1.